stanford-oval/wikipedia huggingface dataset:
Westfaleninhevonen

| Westfaleninhevonen |
| --- | --- |

Tyyppi::  puoliverinen
Alkuperä ja nimet
Alkuperämaa::   Saksa (Westfalen)
Polveutuminen::  saksalaisia lämminverisiä
Esiintyminen ja käyttö
Käyttötarkoitus::  kilparatsu, valjakkohevonen
Ominaisuudet
Korkeus::  Vähintään 158 cm
Värit::  yksivärinen
Westfaleninhevonen (saks. Westfale) on saksalainen puoliverikantakirja, joka nimensä mukaisesti on kotoisin Westfalenin osavaltiosta Luoteis-Saksasta. Rotua kasvatetaan pääosin Warendorfin valtionsiittolassa; seudulla on kasvatettu hevosia jo pitkään. Westfaleninhevoseen on risteytetty niin itäpreussilaisia - ja friisiläishevosia sekä muita saksalaisia lämminverirotuja, anglonormanneja ja jopa ravureitakin. Nykyään rotua jalostetaan enää pääosin hannoverinhevosen avulla, ja nämä rodut muistuttavatkin huomattavan paljon toisiaan.
Rotu nykyään

Westfaleninhevonen on atleettinen rotu, joka soveltuu moniin hevosurheilulajeihin. Parhaiten se tunnetaan kuitenkin este- ja kouluratsastusareenoilta sekä vaunuhevosena.
Rakenne: Kuiva ja kaunis pää, joka muistuttaa hannoverinhevosen päätä. Silmät ovat suuret ja ilmeikkäät. Pitkä kaula ja viisto, pitkä lapa, syvä runko, voimakas takaosa ja pitkät jalat, joissa isot nivelet. Kaviot ovat kovat. Korkeus on noin 150–168 cm. Väreistä sallitaan yksiväriset värit (kaikki paitsi kirjavat).
Luonteeltaan westfaleninhevonen on hillitty, rauhallinen ja helppo käsitellä, mutta kuitenkin rohkea ja vireä. Useimpien saksalaisten puoliveristen tavoin rotu on luonteeltaan ystävällinen ja suhtautuu ihmisiin myönteisesti.
Tunnettuja westfaleninhevosia

Rembrandt: voittanut muun muassa kouluratsastuksen olympiakultaa vuosina 1988 ja 1992 silloisen ratsastajansa Nicole Uphoff-Beckerin kanssa. Ratsukko oli vuosia ylivoimainen, ja Rembrandt kuuluu maailman tunnetuimpiin kouluhevosiin.
Ahlerich: voittanut muun muassa kouluratsastuksen olympiakultaa Reiner Klimken ratsastamana vuonna 1984.
Muita tunnettuja westfaleninhevosia ovat muiden muassa estehevoset Fire, Two Step (entiseltä nimeltään Polydektes) ja Roman.
Aiheesta muualla

Wikimedia Commonsissa on kuvia tai muita tiedostoja aiheesta .
Westfaleninhevonen Hevosmaailma.netissä (Arkistoitu – Internet Archive)
Masaki Yanagawa

| 0 | 1 | 2 |
| --- | --- | --- |

Henkilötiedot
Koko nimi: Masaki Yanagawa
Syntymäaika: 1. toukokuuta 1987 (ikä 37)
Syntymäpaikka: Hyogo, Japani
Kansalaisuus:  Japani
Pelipaikka: Puolustaja
Pituus: 184 cm
Seurat
| Vuodet | Seura | O (M) |
| 2006–2011 2010 2011 2012 2013–2014 | Vissel Kobe →Ventforet Kofu Thespa Kusatsu Tochigi SC Gainare Tottori | 42 (1) 6 (0) 10 (0) 4 (0) 33 (0) |
Maajoukkue
| 2007 | Japani U-20 |  |
 Seurajoukkueuran tilastot kattavat vain kansalliset sarjat.
Masaki Yanagawa (jap. 柳川 雅樹, Yanagawa Masaki; s. 1. toukokuuta 1987 Hyogo) on japanilainen jalkapalloilija.
Jalkapallomaajoukkue

Yanagawa kuului Japanin U-20 joukkueeseen alle 20-vuotiaiden MM-kilpailuissa 2007.
Aiheesta muualla

Soccerway
William Ernest Henley

William Ernest Henley.
William Ernest Henley (23. elokuuta 1849 Gloucester – 11. heinäkuuta 1903 Woking) oli brittiläinen runoilija ja taidekriitikko. Hänen tunnetuin runonsa on Invictus (1875), jota lainataan Clint Eastwoodin samannimisessä elokuvassa vuodelta 2009.
Henley sairastui luutuberkuloosiin ja joutui amputoiduksi 1860-luvulla. Hän kirjoitti moniin taidelehtiin. Hän oli Robert Louis Stevensonin ystävä ja työtoveri, joka oli osaltaan luomassa James McNeill Whistlerin mainetta ja joka toi Auguste Rodinin suuren yleisön tietoisuuteen. Rodinin muotokuva Henleystä on National Portrait Galleryssä Lontoossa.
Aiheesta muualla

Henleyn teoksia Project Gutenberg
William Engseth

| William Engseth |
| --- | --- |

Norjan liikenne- ja viestintäministeri
 Brundtlandin II hallitus 13. kesäkuuta 1988 – 16. lokakuuta 1989  
Edeltäjä:  Kjell Borgen
Seuraaja:  Lars Gunnar Lie
Norjan kunta- ja työministeri
 Brundtlandin II hallitus 20. helmikuuta 1987 – 13. kesäkuuta 1988  
Edeltäjä:  Leif Haraldseth
Seuraaja:  Kjell Borgen
Suurkäräjäedustaja
 Tromssan vaalipiiri 1989–1997  
Henkilötiedot
Syntynyt: 1. elokuuta 1933 (ikä 91) Målselv, Norja
Tiedot
Puolue:  Työväenpuolue
Kunnianosoitukset:  Kuninkaan ansiomitali (2004)
William Engseth (s. 1. elokuuta 1933 Målselv) on norjalainen työväenpuolueen poliitikko. Hän istui suurkäräjillä vuosina 1989–1997 ja toimi Norjan kunta- ja työministerinä 1987–1988 sekä liikenne- ja viestintäministerinä 1988–1989. Vuosina 1990–1994 hän oli Norjan urheiluliiton puheenjohtaja.
Aiheesta muualla

Kuvia tai muita tiedostoja aiheesta William Engseth Wikimedia Commonsissa
William Engseth Norjan suurkäräjien verkkosivuilla (norjaksi)
Wireless mesh

Wireless Mesh (WMesh) on reitittävä langaton verkko. WMeshin sisällä liikkuminen ja tukiaseman vaihtaminen on mahdollista ilman yhteyden katkeamista. WMeshin infrastruktuuri muistuttaa kansainvälistä postisopimusta, jossa eri maiden postilaitokset "reitittävät" lävitseen kulkevan postin.
Wireless Meshille ei ole standardia eikä virallista nimeä. Kutsumaniminä on käytetty sanoja WMesh ja WLAN.
Tavoite ja edut

WMeshin tavoite on laajentaa olemassa olevan WLANin ominaisuuksia. WMeshin piirteisiin kuuluvat mm.:
saumaton ja katkeamaton langaton verkkoyhteys ilmateitse
reititys
tietoturva
verkkoyhteydet alueille, jonne kaapelointi ei kannata
paikannus
WMeshin toiminta muistuttaa GSM-verkkoa.
Tekniikka ja termistö

WMesh on reitittävä verkko, jossa paketit voivat kulkea useaa kautta kahden pisteen välillä. Yhden reitin katkeaminen ei estä WMesh-verkon laitteiden välistä kommunikaatiota. Kun reitti havaitaan katkenneeksi, käytetään toissijaista reittiä laitteiden välillä. Pienessä mittakaavassa toimiva WMesh voi olla hajautettu rakenteeltaan ilman keskeistä palvelinta. Suurempi järjestely vaatii käyttäjämäärän ja verkkoliikenteen kasvaessa keskitetympää infrastruktuuria, johon kuuluu Internetiin reitittävä palvelin.
Laitteiden yhdistämistä WMeshin yli kutsutaan peer-2-peer eli p2p-ratkaisuksi. WMesh-verkkoihin liittyy olennaisesti myös WMesh ad-hoc. Tällöin erillisiä tukiasemia ei ole, vaan päätelaitteet hoitavat tiedon reitityksen kahden laitteen välillä.
On tärkeää huolehtia, että Root-AP:ita on riittävästi, sillä muuten tiedonsiirto WMeshin ulkopuolelle on hidasta tukiaseman kaistan ylikuormittuessa.
BSS:ien eli tukiasemien kuuluvuusalueiden on oltava päällekkäisiä noin 10–40% alueelta, jotta tiedon puskurointi ja kättely on mahdollista. Yksittäisen tukiaseman alueella voi olla maksimissaan viisi muuta tukiasemaa. Suuremmalla määrällä pakettien yhteentörmäyksiä tapahtuu liikaa ja WMeshin toimivuus heikkenee huomattavasti. Vierekkäisillä tukiasemilla tulee olla käytössään myös eri kanavat.
Koko WMesh-verkon sisällä tulee olla käytössä yhtenäinen protokolla. Yhtenäistä standardia protokollalle ei ole. Tällä hetkellä käytössä on yli 70 eri protokollaa.
Wireless Clientit ovat kerrallaan yhteydessä vain yhteen AP:een, mutta kuitenkin useamman AP:n kantoalueella. Jos WC menettää yhteytensä AP:een johon se on yhteydessä, voi se ottaa suoraan yhteyttä toiseen AP:een ilman, että yhteys verkkoon katkeaa.
Tekniikan yleistymistä vaikeuttavia ongelmia

Standardin puute
Laitteiden hinta
Verkkohäirintä
Yhteentörmäykset verkkoliikenteessä
Heikko tiedonsiirtokyky
Tällä hetkellä WMeshin suurin ongelma on puuttuvat standardit käytettävälle protokollalle. Esimerkiksi mobiilit IP-osoitteet tulisi toteuttaa siten, että ne mahdollistaisivat katkeamattoman yhteyden eri BBS:n välillä. Standardin puuttumiseen on tulossa kuitenkin ratkaisu lähitulevaisuudessa. IEEE tekee ratkaisun tulevasta 802.11s-standardista kahden ehdotuksen väliltä: Wi-Mesh Alliancen ehdotus ja SEE-Mesh ehdotus. IEEE:n on tarkoitus julkaista standardi viimeistään vuonna 2008.
Liian tiheästi sijoitetut tukiasemat tai suuri käyttäjämäärä aiheuttavat liikaa yhteentörmäyksiä. Parempien reititysalgoritmien sekä uudempien WMesh-sukupolvien myötä ongelman korjaantumisen mahdollisuudet ovat hyvät.
Laitteiden hinta on myös ongelma. Tällä hetkellä WMesh-laitteet maksavat tuhansia dollareita. Hinta tullee putoamaan, kun yhteinen standardi tulee valmiiksi.
Verkkohäirintä tulee olemaan myös ongelma, sillä WMesh-verkon tulee olla varautunut kaikkeen verkkohäirintään, niin ad-hoc-verkkoihin kuin esimerkiksi WMesh-verkkoon kuulumattomiin tukiasemiin.
Protokollat

Mesh-verkkojen pakettien reitittämistä varten on luotu useita erilaisia protokollia. Kilpailevia protokollia on yli 70, kuten:
Ad-hoc On-demand Distance Vector AODV (Ad-hoc On Demand Distance Vector)
B.A.T.M.A.N. (Better Approach To Mobile Adhoc Networking)
PWRP (Predictive Wireless Routing Protocol)
Dynamic Source Routing DSR (Dynamic Source Routing)
Optimized link state routing protocol OLSR (Optimized Link State Routing protocol)
Temporally-ordered routing algorithm TORA (Temporally-Ordered Routing Algorithm)
Hazy Sighted Link State Routing Protocol HSLS (Hazy-Sighted Link State)
William Emory

William H. Emory.
William Hemsley Emory (7. syyskuuta 1811 Queen Anne's'n piirikunta, Maryland – 1. joulukuuta 1887 Washington (DC)) oli yhdysvaltalainen sotilas, joka palveli Yhdysvaltoja Meksikon–Yhdysvaltain sodassa sekä Unionia Yhdysvaltain sisällissodassa.
Yhdysvaltain sisällissota

Yhdysvaltain sisällissodan syttyessä Emory oli sijoitettuna Indianan territorion alueelle. Vuonna 1862 hänestä tehtiin prikaatin komentaja Potomacin armeijaan. Vuonna 1863 käydyssä Port Hudsonin taistelussa sekä muissa siihen liittyneissä taisteluissa hän komensi jo omaa divisioonaa. Myöhemmin hän sai komentoonsa vielä kokonaisen armeijakunnan, kun hänestä tehtiin Unionin 19. armeijakunnan ylin komentaja. Tässä roolissa hän osallistui kaikkiin Shenandoahin laakson vuoden 1864 sotaretken yhteydessä käytyihin taisteluihin.
Vapautuessaan sodan jälkeen palveluksesta Emory oli sotilasarvoltaan vakituisen armeijan eversti ja vapaaehtoisarmeijan kenraalimajuri.
Käännös suomeksi
Masaki Yokotani

| Henkilötiedot |
| --- | --- | --- |
Koko nimi: Masaki Yokotani
Syntymäaika: 10. toukokuuta 1952 (ikä 72)
Syntymäpaikka: Kioto, Japani
Kansalaisuus:  Japani
Pelipaikka: Puolustaja
Pituus: 171 cm
Seurat
| Vuodet | Seura | O (M) |
| 1975–1983 1984–1986 | Hitachi All Nippon Airways | 124 (2) |
Maajoukkue
| 1974–1977 | Japani | 20 (0) |
 Seurajoukkueuran tilastot kattavat vain kansalliset sarjat.
Masaki Yokotani (jap. 横谷 政樹, Yokotani Masaki; s. 10. toukokuuta 1952 Kioto) on japanilainen entinen jalkapalloilija.
Jalkapallomaajoukkue

Yokotani debytoi Japanin maajoukkueessa heinäkuussa 1974. Hän on pelannut 20 maaottelua.
Aiheesta muualla

National Football Teams
Merihistoriallinen museo

Merihistoriallisen museon rakennus Tukholmassa
Merihistoriallinen museo (ruots. Sjöhistoriska museet) on museo Ruotsin pääkaupungissa Tukholmassa. Se sijaitsee Ladugårdsgärdetin kaupunginosan alueella. Museo esittelee Ruotsin kauppamerenkulun, laivanrakennuksen ja meripuolustuksen historiaa, ja se on yksi Ruotsin valtion kolmesta merihistoriallisesta museosta. Museoon on ilmainen sisäänpääsy.
Klassistinen museorakennus rakennettiin vuosina 1933–1935, ja sen suunnittelusta vastasi ruotsalainen arkkitehti Ragnar Östberg. Se rakennettiin Tukholman vuoden 1930 messujen näyttelyalueen paikalle. Käyttöön museo vihittiin 28. toukokuuta 1938. Museon rakentamisen teki mahdolliseksi Knut ja Alice Wallenbergin säätiön antama rahalahjoitus.
Näytteillä museossa on muun muassa useita yksityiskohtaisia malleja 1700-luvun aluksista sekä kajuutta kuningas Kustaa III:n Amphion-huvijahdista. Museoon on myös sijoitettu Pohjoismaiden suurin merikirjasto. Museon ulkopuolella on Nils Sjögrenin suunnittelema pronssinen patsas Sjömannen. Se pystytettiin toisessa maailmansodassa kuolleiden ruotsalaismerimiesten muistoksi vuonna 1953.
Aiheesta muualla

Wikimedia Commonsissa on kuvia tai muita tiedostoja aiheesta .
Museon suomenkieliset sivut
[[Luokka:Ruotsin merenkulkumuseot]
William Evans

| William Evans |
| --- | --- |
 Evans vuoden 1958 aikoihin.
Henkilötiedot
Koko nimi:  William Best ”Billy” Evans
Syntynyt: 13. syyskuuta 1932 Berea, Kentucky, Yhdysvallat
Kuollut: 22. marraskuuta 2020 (88 vuotta)
Kansalaisuus:   Yhdysvallat
Koripalloilija
Pelipaikka:  Takamies
Pituus:  185 cm
Paino:  84 kg
NBA-varaus:  32. varaus 1955 (Rochester Royals)
Yliopistojoukkueet
1951–1955:  Kentuckyn yliopisto
Maajoukkueet
:   Yhdysvallat
Aiheesta muualla
FIBA
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Melbourne 1956 |  |  |
William Best ”Billy” Evans (13. syyskuuta 1932 Berea, Kentucky – 22. marraskuuta 2020) oli yhdysvaltalainen koripalloilija ja olympiavoittaja.
Takamiehenä pelannut Evans pelasi yliopistokoripalloa Kentuckyn yliopistossa, joka on jäädyttänyt hänen pelinumeronsa. Rochester Royals varasi Evansin NBA:han 32. vuorolla vuoden 1955 varaustilaisuudessa, mutta tämä ei koskaan pelannut ammattilaisena vaan amatöörijoukkueissa. Evans kuului Yhdysvaltain maajoukkueen kokoonpanoon Melbournen kesäolympialaisissa 1956 ja vuoden 1959 Pan-Amerikan kisoissa voittaen kummastakin turnauksesta kultamitalin. Evans kuoli 88-vuotiaana 22. marraskuuta 2020.
Aiheesta muualla

William Evans Kansainvälinen olympiakomitea. (englanniksi)
Yhdysvaltain joukkue – Kesäolympialaiset 1956
3 Cain |
4 Hougland |
5 Jones |
6 Russell |
7 Walsh |
8 Evans |
9 Haldorson |
10 Tomsic |
11 Boushka |
12 Ford |
13 Jeangerard |
14 Darling |
Valmentaja Tucker
Ydintekniikka

Ydintekniikka on ydinfysiikan lakeja ja luonnonilmiöitä soveltava tekniikan ala. Ydintekniikkaa sovelletaan muun muassa ydinreaktoreissa ja ydinaseissa.
Ydintekniikka
| --- | --- |
Ydinfysiikka:   Atomi  Fissio  Fuusio  Säteily  Radioaktiivisuus  Ionisoiva säteily  Ydinräjähdys  Fissiili  Vaikutusala  Kriittinen massa 
Ydinvoima:   Ydinvoiman käyttökohteet  Ydinpolttoainekierto  Säteilyturvallisuus  Ydinturvallisuus  Ydinjätehuolto  Geologinen loppusijoitus  Uraani  Uraanin esiintyminen  Uraanikaivos  Uraanin väkevöinti  Plutonium  Torium  Torium-ydinpolttoainekierto 
Ydinreaktori:   Kevytvesireaktori  Kiehutusvesireaktori  Painevesireaktori  VVER-reaktori  EPR-reaktori  RBMK-reaktori  MKER-reaktori  CANDU-raskasvesireaktori  AP1000-reaktori  Pieni modulaarinen reaktori  Hyötöreaktori  Kiihdytinreaktori  SCWR-reaktori  Nestemäisellä metallilla jäähdytetty reaktori  Sulasuolareaktori  Kaksoisfluidireaktori  Fuusioreaktori 
Ydinaseet:   Ydinsota  Vetypommi  Neutronipommi  Ydinaseriisunta  Vaikutukset 
Ydinonnettomuus:   Fukushiman ydinvoimalaonnettomuus  Tšernobylin ydinvoimalaonnettomuus  Three Mile Islandin ydinvoimalaonnettomuus  Luettelo ydinonnettomuuksista  Luettelo ydinlaitostapahtumista  Ydinvoimalan sydämen sulamisonnettomuus  Ydinaseonnettomuus  INES-asteikko 
Ydinvoima Suomessa:   Olkiluodon ydinvoimalaitos  Loviisan ydinvoimalaitos  Hanhikiven ydinvoimalaitos
Wilho Ahola

| Wilho Ahola |
| --- | --- |

Henkilötiedot
Syntynyt: 16. lokakuuta 1877 Oulu, Suomi
Kuollut: 5. toukokuuta 1956 (78 vuotta) Helsinki, Suomi
Arvonimi: vakuutusneuvos
Vanhemmat:  Vilho Ahola ja Margareta Elisabet Mäkelä
Siviilisääty:  naimisissa
Puoliso:  Maria Dagmar Löfberg (k. 1948)
Kustaa Wilho Ahola (16. lokakuuta 1877 Oulu – 5. toukokuuta 1956 Helsinki) oli suomalainen vakuutusneuvos, joka toimi lähes 50 vuotta vakuutusyhtiö Kalevan palveluksessa.
Wilho Aholan vanhemmat olivat merimies Vilho Ahola ja Margareta Elisabet Mäkelä ja puoliso vuodesta 1910 SOK:n pääkassanhoitaja Maria Dagmar Löfberg (k. 1948). Ahola pääsi ylioppilaaksi Oulun lyseosta 1899 ja tuli vakuutusyhtiö Kalevaan töihin seuraavana vuonna. Yhtiön hankintapäällikkö hän oli vuodesta 1905, apulais- ja hankintajohtaja sekä johtokunnan jäsen vuodesta 1913, hallituksen jäsen vuodesta 1934 ja hallintoneuvoston jäsen vuodesta 1946. Hän oli Kalevan asiamieslehden päätoimittaja 1908–1947. Tapaturmavakuutusyhtiö Louhen perustaja ja hallituksen jäsen Ahola oli vuodesta 1917. Hän toimi myös jälleenvakuutusyhtiö Varman hallituksessa ja oli Suomen Vakuutusyhdistyksen hallituksen jäsen. Vakuutusneuvoksen arvon 1947 eläkkeelle jäänyt Ahola sai vuonna 1937. Urheilukalastusta harrastanut Ahola toimi Suomen Urheilukalastajien liiton hallituksessa vuodesta 1929 vuoteen 1947, jolloin hänet nimitettiin liiton kunniajäseneksi.
Wilho Rewell

Wilho Rewell (13. huhtikuuta 1871 Porin mlk. – 12. kesäkuuta 1951 Pori) oli suomalainen toimittaja, juristi ja pormestari.
Wilho Revellin vanhemmat olivat työnjohtaja Wilhelm Revell ja Amalia Palomaa. Hän pääsi ylioppilaaksi 1888 Porin yksityslyseosta ja suoritti Helsingin yliopistossa oikeustutkinnon 1906. Revell sai varatuomarin arvon 1910.
Rewell työskenteli toimittajana porilaisessa Satakunta-sanomalehdessa vuosina 1891–1904, jonka jälkeen hän toimi muun muassa oikeusneuvosmiehenä. Porin pormestariksi Rewell valittiin vuonna 1919 ja hän oli virassa aina vuoteen 1941 saakka. Wilho Rewellin poika oli kauppaneuvos Arvi Raikkala.
Wilho Giers

Wilho Giers (24. tammikuuta 1880 Harjavalta − 25. maaliskuuta 1929 Helsinki) oli suomalainen tukku- ja autokaupan alalla toiminut liikemies.
Giers palveli Porissa kauppa-alalla useiden vuosien ajan. Hän perusti kahden toverinsa kanssa Porissa tukku- ja vähittäiskaupan toiminimen Tarkiainen, Enlund & Giers. Vuonna 1914 Giers perusti Porissa tukkukaupan alalla toimineen Wilho Giers Osakeyhtiön ja siirsi yhtiön toiminnan 1916 Helsinkiin. Yhtiö harjoitti siirtomaatavaroiden, kankaiden, puutavaran ym. tuotteiden tukkukauppaa sekä tuonti- ja vientikauppaa. Vuonna 1919 yhtiö aloitti Daimler-kuorma-autojen ja Mercedes-henkilöautojen maahantuonnin ostettuaan Konekauppa-Osakeyhtiö Aatran auto-osaston. Yhtiön auto-osastoa johti Yrjö Weilin. Puutavaran ostoa ja maasta vientiä varten perustettiin tytäryhtiö Puutavaraosakeyhtiö Giers.
Giers oli perustamassa marraskuussa 1919 Helsingissä toimintansa aloittanutta Vähittäiskauppiaiden Tupakkatehdas Oy:tä, myöhemmin Osakeyhtiö Savuke Aktiebolag ja hän oli tehtaan suurin osakkeenomistaja 4 prosentin osuudella. Tehdas oli toiminnassa vuoteen 1923 saakka jolloin se lopetettiin kannattamattomana.
Wilho Giers Osakeyhtiö joutui vuoden 1920 lopulla talousvaikeuksiin ja Giers jätti henkilökohtaisen konkurssihakemuksensa maaliskuun alussa 1921. Wilho Giers Osakeyhtiö myytiin 1921 suomalaisen Daimler-Mercedes-yhtiön omistajille ja se lopetti toimintansa vuoden 1921 lopulla sekä asetettiin konkurssiin ja purettiin 1927. Daimler-Mercedes-yhtiö toimi Mercedes-Benz-autojen maahantuojana aina vuoteen 1926 saakka.
Giers johti tämän jälkeen viimeksi perheensä omistamaa Teknillinen Tehdas Heros Oy:tä. Helsingissä toiminut tehdas valmisti erilaisia taloustavaroita, kuten etikkaa, soodaa, pöytäsuolaa, mausteita, hius- ja hajuvesiä, mustetta ym.
Matti Järvi

Matti Olavi Järvi (s. 27. lokakuuta 1932 Tuusula) on suomalainen uransa päättänyt kolmiloikkaaja. Järvi edusti urallaan Kellokosken Alkua ja Karkkilan Poikia.
Järvi sai Kalevan kisoissa kolmiloikassa hopeaa vuonna 1957 ja pronssia vuonna 1960. Sisäratojen Suomen-mestaruuskilpailuissa hän sai pronssia vuonna 1962. Järvi oli Kalevan kisoissa kuuden parhaan joukossa kaikkina vuosina 1955–1963 vuotta 1961 lukuun ottamatta. Järvi edusti Suomea maaotteluissa vuosina 1956–1962 TUL:n mestaruuden Järvi voitti vuosina 1954 ja 1956. Pituutta Järvi hyppäsi 704 cm ja korkeutta 185 cm. 110 m aitajuoksussa Järvi saavutti ajan 15,6 s.
Järvi toimi SVUL:n Uudenmaan piirin lajivalmentajana kolmiloikassa vuosina 1965–1968 ja Karkkilan poikien yleisurheilujaoston puheenjohtajana vuosina 1963–1969. Järvi on harrastanut musiikkia, elokuvakerhotoimintaa, ja kuntoilua. Karkkilan Soittokunnassa Järvi on soittanut vetopasuunaa vuosina 1965–2012. Järven kotikunta on Karkkila ja hän on ammatiltaan ollut teknikko ja metalliverstaan omistaja.
Henkilökohtaiset ennätykset > Ulkoradat

| Laji | Tulos | Paikka | Päivä |
| --- | --- | --- | --- |
| kolmiloikka | 15,74 | Tuusula | 31. toukokuuta 1962 |
Henkilökohtaiset ennätykset > Sisäradat

| Laji | Tulos | Paikka | Päivä |
| --- | --- | --- | --- |
| kolmiloikka | 14,84 | Otaniemi | 8. huhtikuuta 1962 |
Lähde
Vuo

Havainnekuva vuosta. Ylhäällä: Vuo riippuu vektorikentän voimakkuudesta. Keskellä: Vuo riippuu pinnan asennosta. Alhaalla: Vuo riippuu pinnan alasta.
Vuo on fysiikassa ja vektorianalyysissä käsite, jolla ilmaistaan vektorikentän (esimerkiksi sähkökenttä tai gravitaatiokenttä) kulkeutumista tietyn (avaruus-)pinnan läpi. Yksinkertaistetusti vektorikentän vuo tietyn pinnan läpi voidaan käsittää pinnan läpäisevien kuvitteellisten kenttäviivojen lukumääränä. Koska vektorikentän voimakkuutta voidaan graafisesti kuvata kenttäviivojen tiheydellä, on tämä yksinkertaistus jokseenkin toimiva. Vuo kuitenkin riippuu vektorikentän lisäksi myös pinnan alasta, muodosta ja suunnasta.
Suureena vuota merkitään  \Phi :llä (kreikkalainen iso Fii). Tarvittaessa sen yhteyteen voidaan laittaa alaindeksi viittaamaan tarkasteltavaan vektorikenttään tai muuhun siihen liittyvään käsitteeseen. Esimerkiksi sähkökentän vuota voidaan merkitä  \Phi _{\text{e}}:llä englannin kielen sanaan electric viitaten. Vuo on skalaarisuure.
Vuolla ei ole yhtä mittayksikköä, sillä se riippuu tarkasteltavan vektorikentän yksiköstä. Dimensioanalyyttisesti tarkasteltuna vuon dimensio on 



[
Φ
]
=
[
F
]

L

2




{\textstyle [\Phi ]=[F]L^{2}}

, missä 



[
F
]


{\textstyle [F]}

 on vuohon liittyvän vektorikentän dimensio ja 



[

L

2


]
=
1



m


2




{\textstyle [L^{2}]=1\,{\text{m}}^{2}}

 on neliömetri.
Vuon idea ja perusmääritelmä > Ilmavirta silmukan läpi

Vuon käsitettä voidaan havainnollistaa esimerkiksi tuulettimen ja oheisessa kuvassa näkyvän suorakulmion muotoisen silmukan avulla. Silmukka asetetaan tuulettimen eteen, jolloin ilma virtaa silmukan läpi vauhdilla 



v


{\textstyle v}

. Vuo on tässä tapauksessa silmukan läpi kulkevan ilman tilavuus aikayksikössä (ks. tilavuusvirta). Jos silmukka on kohtisuorassa ilmavirtaa vastaan, on vuo suurimmillaan. Jos taas silmukka on ilmavirran suuntainen, ei ilmaa kulkeudu sen läpi yhtään. Tällöin vuo on nolla. Jos taas silmukka ripustetaan tuulettimen eteen siten, että se ilmavirta läpäisee sen kulmassa  \theta , niin silmukan läpäisevän ilman tilavuus yhden sekunnin aikana on
v_{\perp }A=vA\cos \theta ,
missä
v=\lVert \mathbf {v} \rVert  on ilman vauhti (oletetaan vakioksi silmukan kohdalla),
A on silmukan pinta-ala ja
v_{\perp }=\lVert \mathbf {v} _{\perp }\rVert  on silmukkaa vastaan kohtisuoran nopeuskomponentin suuruus (vauhti).
Merkinnällä  \lVert \mathbf {v} \rVert  tarkoitetaan tässä vektorin  \mathbf {v}  normia eli pituutta (eli suuruutta).